ตลท.สั่งเกาะติดคำสั่งศาลเรื่อง3จี
ตลาดหลักทรัพย์ แนะเกาะติดและติดตามคำสั่งศาลวันที่ 23 ก.ย.นี้ ตัดสินการคุ้มครองชั่วคราว 3 จี
22 ก.ย. 2553

ตลาดหลักทรัพย์ แนะเกาะติดและติดตามคำสั่งศาลวันที่ 23 ก.ย.นี้ ตัดสินการคุ้มครองชั่วคราว 3 จี 
รายงานข่าวจากตลาดหลักทรัพย์ แจ้งว่า ให้ผู้ลงทุนใช้ความระมัดระวังการซื้อขายหุ้นในกลุ่มสื่อสารและติดตามผลการพิจารณาคำร้องอุทธณ์ของศาลปกครองสูงสุดในวันที่ 23 ก.ย. เพื่อประกอบการตัดสินใจลงทุนในหุ้นสื่อสาร 
ทั้งนี้ ศาลปกครองกลางได้มีคำสั่งคุ้มครองชั่วคราวการประมูลใบอนุญาต 3 จี และต่อมาคณะกรรมการกิจการโทรคมนาคมแห่งชาติ ( กทช.) ได้ยื่นคำร้องอุทธรณ์คำสั่งของศาลปกครอง ต่อศาลปกครองสูงสุด ซึ่งศาลปกครองสูงสุด ได้พิจารณาคำร้องอุทธรณ์ดังกล่าว และนัดคู่ความ ฟังผลการพิจารณาของศาลปกครองสูงสุดในวันที่ 23 ก.ย.นี้